CELEX: 31986R1377
Language: el
Date: 1986-05-07 00:00:00
Title: Κανονισμός (ΕΟΚ) αριθ. 1377/86 της Επιτροπής της 7ης Μαΐου 1986 σχετικά με τα μεταβατικά μέτρα που αφορούν την εφαρμογή ορισμένων νομισματικών εξισωτικών ποσών

Avis juridique important

|

31986R1377

Κανονισμός (ΕΟΚ) αριθ. 1377/86 της Επιτροπής της 7ης Μαΐου 1986 σχετικά με τα μεταβατικά μέτρα που αφορούν την εφαρμογή ορισμένων νομισματικών εξισωτικών ποσών  

Επίσημη Εφημερίδα αριθ. L 120 της 08/05/1986 σ. 0035 - 0036

***** ΚΑΝΟΝΙΣΜΟΣ (ΕΟΚ) αριθ. 1377/86 ΤΗΣ ΕΠΙΤΡΟΠΗΣ  της 7ης Μαΐου 1986  σχετικά με τα μεταβατικά μέτρα που αφορούν την εφαρμογή ορισμένων νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3156/85 της Επιτροπής της 11ης Νοεμβρίου 1985 σχετικά με τα μεταβατικά μέτρα που αφορούν την εφαρμογή ορισμένων νομισματικών εξισωτικών ποσών στις συναλλαγές ορισμένων κρατών μελών (1), και ιδίως το άρθρο 11,  Εκτιμώντας:  ότι ο κανονισμός (ΕΟΚ) αριθ. 3156/85 καθόρισε το πλαίσιο των μέτρων που αποσκοπούν να αποτρέψουν τεχνητές εμπορικές συναλλαγές, τη στιγμή των αλλαγών των νομισματικών εξισωτικών ποσών·  ότι οι νέοι γεωργικοί συντελεστές μετατροπής έχουν καθοριστεί για τους τομείς του γάλακτος και των γαλακτοκομικών προϊόντων και τον τομέα του βοείου κρέατος από τον κανονισμό (ΕΟΚ) αριθ. 1333/86 του Συμβουλίου (2)·  ότι από αυτούς τους νέους συντελεστές προκύπτει σημαντική αλλαγή στα μεγέθη των νομισματικών εξισωτικών ποσών που εφαρμόζονται ιδιαίτερα στην Ιταλία και στην Ελλάδα·  ότι υπάρχει κίνδυνος, λόγω αυτής της καταστάσεως, να σημειωθούν κερδοσκοπικές κινήσεις για ορισμένα προϊόντα οι οποίες είναι δυνατόν να προκαλέσουν διατάραξη των συναλλαγών·  ότι, για να αποφευχθούν παρόμοιες διαταράξεις, πρέπει να προβλεφθεί ότι, για τα προϊόντα που μπορεί να αποτελέσουν το αντικείμενο κερδοσκοπικών κινήσεων, τα νομισματικά εξισωτικά ποσά που εφαρμόζονται πριν από τις τροποποιήσεις των ποσών αυτών θα εξακολουθήσουν να εφαρμόζονται και μετά την ημερομηνία αυτής της τροποποίησης στα σχετικά προϊόντα, κατά τη διάρκεια περιορισμένης περιόδου·  ότι οι ημερομηνίες και τα σχετικά προϊόντα πρέπει να καθοριστούν αφού ληφθούν υπόψη οι ειδικοί όροι σχετικά με τη θέση σε εμπόρια των προϊόντων αυτών·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη όλων των σχετικών επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3156/85 εφαρμόζεται από τις 12 Μαΐου 1986 ως εξής:  α) η ημερομηνία τροποποιήσεως είναι η 12η Μαΐου 1986·  β) η αρχική ημερομηνία είναι η 25η Απριλίου 1986·  γ) τα προϊόντα και οι περίοδοι που αναφέρονται στο παράρτημα Ι του κανονισμού (ΕΟΚ) αριθ. 3156/85 είναι αυτά που αναφέρονται στο παράρτημα Ι του παρόντος κανονισμού·  δ) η εφαρμογή του παραρτήματος ΙΙ του κανονισμού (ΕΟΚ) αριθ. 3156/85 επεκτείνεται στο τμήμα του Α· οι διακινήσεις και τα προϊόντα που αναφέρονται είναι εκείνα που αναφέρονται στο παράρτημα ΙΙ του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 12 Μαΐου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 310 της 21. 11. 1985, σ. 27.  (2) ΕΕ αριθ. L 119 της 8. 5. 1986, σ. 1.  ΠΑΡΑΡΤΗΜΑ Ι  1.2 //  //  // Προϊόντα   // Εφαρμόζονται μέχρι   //  //  // Τομέας βοείου κρέατος   //   // 02.01 Α ΙΙ α)  // 19 Μαΐου 1986   // 02.01 Α ΙΙ β)  16.02 Β ΙΙΙ β) 1 αα)   // 12 Ιουνίου 1986   //    //  // Τομέας του γάλακτος και των γαλακτοκομικών προϊόντων   //  // 04.03  04.04   // - 12 Ιουλίου 1986, όσον αφορά τις εξαγωγές από την Ιταλία  - 31 Δεκεμβρίου 1986, όσον αφορά τις εξαγωγές από την Ελλάδα  //    //   // Εμπορεύματα που υπάγονται στον κανονισμό (ΕΟΚ) αριθ. 3033/80   //   // 21.07 Η VI έως IX   // - 12 Ιουλίου 1986, όσον αφορά τις εξαγωγές από την Ιταλία  - 31 Δεκεμβρίου 1986, όσον αφορά τις εξαγωγές από την Ελλάδα  //    //  ΠΑΡΑΡΤΗΜΑ ΙΙ  Α  1.2.3 // 1   // 2   // 3   // Εξαγωγή από   // Προϊόντα   // Προορισμοί   // - Ελλάδα  // τα προϊόντα που αναφέρονται στο παράρτημα Ι   // τα λοιπά μέλη και οι τρίτες χώρες   // - Ιταλία   // τα προϊόντα που αναφέρονται στο παράρτημα Ι   // τα λοιπά κράτη μέλη και οι τρίτες χώρες